Raziella

Raziella è na canzona napulitana do seculo XVIII.

Parole e : ignoto''Museca 'e :Anne 'e nascita''' : seculo XVIII

'E parole
A core a core cu Raziella mia,
stava assettato a chillu pizzo llà.
Lu patre asceva, e schitto nc'era 'a zia
ma, zittu zitto, se potéa parlà.
La zia filava e poco nce senteva
ca, pe' lu suonno, la capa lle pennéa.
Io la manella de nenna mia pigliava
che non voléa, ma se facéa vasà.

Essa cantava co chella bella voce,
lu mandolino io mme mettéa a sonà.
Essa dicéa, cantanno doce doce:
"Aniello mio, io sempe t'aggia amà".
La zia filava e poco nce senteva e,
pe' lo suonno, la capa lle pennéa,
ma, si â 'ntrasatta essa maje se scetava,
lu locco, subbeto, io mme metteva a fà.

Ma chillu tiempo comme priesto è passato.
Darrìa lo sango pe' fárelo tornà.
Tanno ero alliéro e mo só' sbenturato,
schiatto d'arraggio, 'e chianto aggia campà.
Raziella mia, Raziella mme 'ngannava
mentre d'occhiate e squase mm'abbottava.
Ahi! Disperato tanto mme só' arredutto,
che o moro acciso o mm'aggia vennecà.

Categurìa:'E canzone napulitane